बारां—बीरें ते योधें दी ब्हादरी ते दलेरी, ते उन्दे बलिदाने दियां कत्थां गीते राहें दस्सी गेदियां हुन्दियां न, इन्दे च उंदा वर्णन इस चाल्ली दा कीता दा होन्दा ऐ जे सुनने आलें गी जोश आई जन्दा ऐ। ‘बारां’ राज-दरबारें, मेलें ते खास ध्याड़ें पर लोकें दे किठ्‌ठै अग्गें गाइयां जन्दियां न, डुग्गर च गुग्गा बीर, बजीर जोरावर सिंह् जरनैल बस्ती राम, बजीर रत्नू, मियां डीडो, राजा भरतृहरि ते राजा गोपीचन्द दियां बारां काफी मशहूर न।